Lene Helland Rønningen

Lene Helland Rønningen (født i 1976) er en norsk teaterregissør, dramaturg, pedagog og forsker. Rønningen har utviklet og ledet flere store kunstneriske pilotprosjekt for barn og unge. I sitt arbeid er hun opptatt av målgruppens deltagelse, utvikling av nye metodikker samt arbeid med kunst i krysningspunktet mellom ulike kunstarter. Hun er kunstnerisk leder i Fabularium Produksjoner. 

Rønningen er førsteamanuensis i drama og teater ved NTNU. Innen kunstnerisk utvikling og forskning er hennes fokus særlig teater for og med barn og unge. Her er hun opptatt av målgruppens deltagelse, f.eks gjennom interaktive strategier i forestillingen. Hun er også interessert i den dialogiske prosessen mellom kunstnere og målgruppa, og av betydningen av deres deltagelse i research- og prøveperiode. Rønningen er regionleder for Den Unge Scenen (DUS) i Trøndelag, og er med i en forskergruppe ved NTNU som har DUS som sitt studieobjekt. Andre forskningsinteresser inkluderer dramapedagogikk, teater i ulike sosiale og kulturelle kontekster (f.eks arkiv- og museumsformidling), dokumentarisk teater og stedsspesfikk scenekunst.

Hennes teaterproduksjoner inkluderer mange forestillinger for barn og unge, blant annet :

 Fyrsten – et teselskap om demokratiets forfall (Fabularium Produksjoner), premiere 27. november 2021 – konsept/idé, regi
 Maneter og planeter (Fabularium Produksjoner), premiere 24. mai. 2019 – konsept/idé, regi
 Drømmekappen (Fabularium Produksjoner), premiere 4. november 2017 – regi, manus, idé
 Kloden rundt på 29 bokstaver (Fabularium Produksjoner), premiere 17. mars 2017 – idé, regi
 Gullfrosken (Fabularium Produksjoner), premiere 3. mai 2014 – konsept/idé, regi, manus
 Vendepunkt (Arkivsenteret Dora, Lene Helland Rønningen/Marte Huke), premiere 12. november 2011 – konsept/idé, dramaturgi, prosjektleder
 Tungvekterne, premiere 2. april 2011 – konsept/idé, dramaturgi, instruksjon
 Spor gjennom ingenmannsland (Arkivsenteret Dora, Lene Helland Rønningen og Erik Schøyen)

Forestillingen Fyrsten var basert på Machiavellis Fyrsten, som er en lærebok i makt. Anmelderen i Scenekunst.no skrev: «Fyrsten er en sjeldent godt gjennomført forestilling som tar barna så til de grader på alvor, og hvor både det teater-håndverksmessige og behandlingen av tematikken er utført med overbevisende ekspertise.» Også andre anmeldere var svært positive til forestillingen.

Forfatterskap 
Rønningen har også utgitt barneboka Kroko fra Limpopo på Fortellerforlaget.

Referanser

Eksterne lenker 
 

Norske teaterregissører
Norske dramaturger